**Obrazloženje prijedloga polugodišnjeg izvještaja o izvršenju financijskog plana prihoda i primitaka i rashoda i izdataka za razdoblje od 1.siječnja do 31.prosinca 2024. godine**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu (Narodne novine, broj 144/21) koji je na snazi od 1.siječnja 2022.godine.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda proračunskog korisnika (Srednje škole Dugo Selo) sastoji se od prihoda i rashoda iskazanih prema ekonomskoj i funkcijskoj klasifikaciji te izvorima financiranja.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u našoj školi nije bilo.

**DJELOKRUG RADA ŠKOLE**

Srednja škola Dugo Selo javna je ustanova srednjeg odgoja i obrazovanja, koja po dobivenim rješenjima Ministarstva znanosti i obrazovanja izvodi programe temeljene na potrebama tržišta rada te interesima učenika. Škola ima dozvolu za obrazovanje učenika u sljedećim programima i zanimanjima: opća gimnazija, tehničar za računalstvo, strojarski računalni tehničar, ekonomist, frizer, plinoinstalater, instalater grijanja i klimatizacije, automehaničar, elektromehaničar i elektroinstalater. Osim redovite nastave koju čine obvezni i izborni predmeti, u školi se realiziraju i dodatna i fakultativna nastava te programi izvannastavnih aktivnosti u području sporta, raznih područja umjetnosti i znanosti, humanitarne i volonterske aktivnosti i projekti (školski i izvanškolski).

**ORGANIZACIJSKA STRUKTURA**

Školom upravlja Školski odbor, koji imenuje i razrješuje ravnatelja, daje prethodnu suglasnost u vezi sa zasnivanjem radnog odnosa u školskoj ustanovi, donosi statut i druge opće akte na prijedlog ravnatelja, donosi školski kurikulum na prijedlog nastavničkog vijeća i ravnatelja, donosi godišnji plan i program rada na prijedlog ravnatelja i nadzire njegovo izvršavanje, donosi financijski plan, polugodišnji i godišnji obračun na prijedlog ravnatelja, odlučuje o zahtjevima radnika za zaštitu prava iz radnog odnosa, predlaže osnivaču promjenu djelatnosti i donošenje drugih odluka vezanih uz osnivačka prava, daje osnivaču i ravnatelju prijedloge i mišljenja o pitanjima važnim za rad i sigurnost u školskoj ustanovi te donosi odluke i obavlja druge poslove utvrđene zakonom, aktom o osnivanju i statutom. Ravnatelj je poslovodni i stručni voditelj školske ustanove te je odgovoran za zakonitost rada i stručni rad školske ustanove. Uz poslove utvrđene Zakonom o ustanovama, ravnatelj kao stručni voditelj obavlja osobito i sljedeće poslove: predlaže školskom odboru godišnji plan i program rada, predlaže školskom odboru statut i druge opće akte, predlaže školskom odboru financijski plan te polugodišnji i godišnji obračun, odlučuje o zasnivanju i prestanku radnog odnosa sukladno članku 114. Zakona o odgoju i obrazovanju u osnovnoj i srednjoj školi, provodi odluke stručnih tijela i školskog odbora, posjećuje nastavu i druge oblike odgojno-obrazovnog rada, analizira rad učitelja, nastavnika i stručnih suradnika te osigurava njihovo stručno osposobljavanje i usavršavanje, planira rad, saziva i vodi sjednice nastavničkog vijeća, u suradnji s nastavničkim vijećem predlaže školski kurikulum, poduzima mjere propisane zakonom zbog neizvršavanja poslova ili zbog neispunjavanja drugih obveza iz radnog odnosa, brine se o sigurnosti te o pravima i interesima učenika i radnika školske ustanove, odgovara za sigurnost učenika, učitelja, nastavnika, stručnih suradnika i ostalih radnika, surađuje s učenicima i roditeljima, surađuje s osnivačem, tijelima državne uprave, ustanovama i drugim tijelima te nadzire pravodobno i točno unošenje podataka u elektronsku maticu. Pri obavljanju navedenih poslova ravnatelj surađuje s tajnikom, voditeljem računovodstva i tehničkim osobljem, satničarem te stručnom službom (pedagog, socijalni pedagog i knjižničar).

1. **OPĆI DIO PRORAČUNA**
2. SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju sa 31.12.2024.godine ostvareni ukupni prihodi i primici u iznosu od 2.975.768,62 €, te realizirani ukupni rashodi i izdaci u iznosu od 2.970.066,05 € te je rezultat izvještajnog razdoblja višak prihoda u iznosu od 5.704,57 €. Preneseni rezultat poslovanja (preneseni višak) iz 2023. godine u 2024. godinu iznosi 140.899,72 €.

1. RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u Računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna).

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna.

U računu prihoda i rashoda prema ekonomskoj klasifikaciji došlo je do značajnijih odstupanja u odnosu na plan:

* 6381 (Tekuće pomoći temeljem prijenosa EU sredstava) – tijekom 2024.godine zaprimljeno je 79.206,00 € namijenjenih za EU projekte, dok je planom planirano znatno manje sredstava
* 6362 (Kapitalne pomoći proračunskim korisnicima iz proračuna koji im nije nadležan) – zaprimljeno je 930,00 € za nabavu knjižnične građe od strane MZO-a
* 6331 (Tekuće potpore iz proračuna) – tijekom cijele 2024.godine korištene su usluge zaštitara u školi, koje nisu bile planirane
* 6361 (Tekuće pomoći proračunskim korisnicima iz proračuna koji im nije nadležan) – povećanje plaće zaposlenika uzrokovalo je i povećane prihode u odnosu na planirano
* 3234 (Komunalne usluge) – do značajnog odstupanja došlo je zato što je škola cijele godine koristila usluge zaštitara, koje nisu bile planirane
* 3722 (Naknade građanima i kućanstvima u naravi) – razlika se odnosi na udžbenike nabavljene za učenike, koji nisu bili planirani
* 4223 (Oprema za održavanje i zaštitu) – u 2024.godini nabavljen je sustav protuprovale te je provedena klimatizacija u jednom krilu škole

U računu prihoda i rashoda prema funkcijskoj klasifikaciji došlo je do značajnijih odstupanja u odnosu na plan:

* 098 Usluge obrazovanja koje nisu drugdje svrstane – do razlike je došlo radi projekta „Prsten potpore“ preko kojega imamo zaposleno 3 pomoćnika u nastavi

U računu prihoda i rashoda prema izvorima došlo je do značajnijih odstupanja u odnosu na plan:

* 1.1. Opći prihodi i primici – Županija je omogućila financiranje tekućih projekata „Stručno usavršavanje djelatnika u školstvu“ te kapitalna ulaganja – za opremu škole i nabavu knjižnične građe
* 5.S. EU pomoći – Po isteku projekta RCK škola je 2024.godine zaprimila zadnju uplatu ZNS-a
* 3.6. Vlastiti prihodi – preneseni višak poslovanja – tijekom 2024.godine škola je potrošila tek mali dio viška sredstava iz prethodnih godina

1. Prenešeni višak ili preneseni manjak prihoda nad rashodima

Škola je sa 31.12.2024. godine ostvarila ukupan višak prihoda u iznosu 140.899,72 €, dok je tekuće 2024.godine višak prihoda iznosio 5.702,57 €. Sa 31.12.2024. ukupni višak prihoda iznosi 146.602,29 €.

1. **POSEBNI DIO PRORAČUNA**

U posebnom dijelu proračuna rashodi i izdaci se prikazuju detaljnije. Sukladno Pravilniku sastavlja se:

* Izvještaj po organizacijskoj klasifikaciji (rashodi i izdaci prikazani po razdjelima i glavama unutar razdjela)
* Izvještaj po programskoj klasifikaciji (rashodi i izdaci prikazani su unutar razdjela i glava proračuna po programima, aktivnostima i računima računskog plana do propisane četvrte razine).

Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

**II. POSEBNI DIO PRORAČUNA** sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

|  |  |  |  |
| --- | --- | --- | --- |
| UKUPNI RASHODI | IZVORNI PLAN 2024. | TEKUĆI PLAN 2024. | IZVRŠENJE 1.1.-31.12.2024. |
| SREDNJA ŠKOLA  DUGO SELO | 2.274.000,00 € | 2.265.156,00 € | 2.970.066,05 € |

|  |  |  |  |  |
| --- | --- | --- | --- | --- |
| OZNAKA PROGRAMA | NAZIV PROGRAMA | IZVORNI PLAN 2024. | TEKUĆI PLAN 2024. | IZVRŠENJE 1.1.-31.12.2024. |
| 1003 | MINIMALNI STANDARD U SREDNJEM ŠKOLSTVU – MATERIJALNI I FINANCIJSKI RASHODI | 167.653,00 € | 178.959,00 € | 178.959,00 € |
| 1001 | POJAČANI STANDARD U ŠKOLSTVU | 22.547,00 € | 1.197,00 € | 33.178,24 € |
| 1002 | KAPITALNO ULAGANJE | 0,00 € | 1.200,00 € | 17.846,03 € |
| Ukupno | | 190.200,00 € | 181.356,00 € | 229.983,27 € |

**NAZIV AKTIVNOSTI**

* **RASHODI POSLOVANJA –1003 A100001**

**OPIS AKTIVNOSTI**

* minimalni financijski standard u srednjem školstvu i učeničkom domu nužan za realizaciju nastavnog plana i programa; osiguravaju se sredstva za opće troškove srednjih škola i učeničkog doma, trošak energenata, prijevoz zaposlenika, liječničke preglede zaposlenika, sredstva za materijal

**ZAKONSKA OSNOVA ZA UVOĐENJE AKTIVNOSTI**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjeg školstva i učeničkog doma

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* podaci o trošku energenata SŠ u prethodnoj godini
* podaci o stvarno utrošenim sredstvima za prijevoz zaposlenika u prethodnoj godini
* podaci o zaposlenicima SŠ - za sistematske preglede zaposlenika
* podaci o broju učenika, razrednih odjela i zgrada

**RAZLOZI ODSTUPANJA**

* Realizacija je povećana uslijed porasta cijene energenata i drugih općih troškova škole

**OPĆI CILJ**

* Odgoj i obrazovanje učenika srednjih škola

**POSEBNI CILJEVI**

* stvaranje uvjeta za realizaciju nastavnog plana i programa u srednjim školama kojima je osnivač Zagrebačka županija

**POKAZATELJI USPJEŠNOSTI**

* Pokazatelji učinka: Osigurani materijalni uvjeti za poslovanje škole. Uspješno provedeni predviđeni nastavni programi. Iznimni uspjesi učenika srednjih škola na lokalnim, županijskim, državnim i međunarodnim natjecanjima iz svih predmeta
* Pokazatelji rezultata: Osigurana sredstava za minimalni standard u srednjem školstvu: materijalni troškovi škola, energenti, prijevoz zaposlenika, liječnički pregledi zaposlenika. Osigurana su sredstva za nesmetani odlazak i dolazak u škole za zaposlenike. Sustavna kontrola zdravlja zaposlenika u srednjim školama. Osiguravanjem sredstva za rad (centar za robotiku Srednje škole Dugo Selo) u strukovnim školama stječu se vještine izuzetno važne za zvanje za koje se učenici osposobljavaju. Srednju školu Dugo Selo trenutno pohađa 701 učenika u 33 razredna odjela.

**IZVOR FINANCIRANJA**

* Decentralizirana sredstva – SŠ

**NAZIV AKTIVNOSTI**

* **TEKUĆE INVESTICIJSKO ODRŽAVANJE – MINIMALNI STANDARD**

**OPIS AKTIVNOSTI**

* sredstvima za minimalni financijski standard osigurava se nabava materijala, dijelova i usluga tekućeg i investicijskog održavanja; te financiranje intelektualnih usluga povezanih sa tekućim investicijskim održavanjem

**ZAKONSKA OSNOVA ZA UVOĐENJE PROGRAMA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* podaci o broju učenika, razrednih odjela i zgrada

**RAZLOZI ODSTUPANJA**

* poskupljenje materijala i usluga

**OPĆI CILJ**

* Održavanje školskog objekta i opreme

**POSEBNI CILJEVI**

* stvaranje uvjeta za realizaciju nastavnog plana i programa

**POKAZATELJI USPJEŠNOSTI**

* Pokazatelji učinka: Osigurano održavanje školskih objekata i opreme
* Pokazatelji rezultata: Osigurana sredstava za tekuće i investicijsko održavanje srednjih škola

**IZVOR FINANCIRANJA**

* Decentralizirana sredstva – SŠ

**NAZIV PROGRAMA**

* **POJAČANI STANDARD U ŠKOLSTVU 1001**

**ZAKONSKA OSNOVA ZA UVOĐENJE PROGRAMA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi

**OPĆI CILJ**

* Zadržavanje postojećih standarda u školstvu, poticanje novih projekata i aktivnosti, te osiguranje uvjeta za unaprjeđenje kvalitete života djece i mladeži

**POSEBNI CILJEVI**

* poticanje darovitih i socijalno ugroženih učenika kroz sustav stipendiranja
* organizacija županijskih natjecanja, te nagrađivanje najuspješnijih učenika
* realizacija projekata i aktivnosti koji učenicima omogućavaju razvoj dodatnih znanja i vještina
* razvijanje ekološke svijesti i provođenje programa zaštite okoliša
* prevencija nasilja među djecom i mladima
* potpore projektima međunarodne suradnje i partnerstva u EU projektima
* energetska učinkovitost u školama

**NAZIV PROJEKTA**

* **ŽUPANIJSKA STRUČNA VIJEĆA –1001 T100002**

**OPIS PROJEKTA**

* Omogućavanje funkcioniranja i rada Stručnih vijeća srednjih škola

**ZAKONSKA OSNOVA ZA UVOĐENJE PROJEKTA**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* stvarni troškovi projekata iz prethodnih godina
* broj Stručnih vijeća u SŠ - 2

**RAZLOZI ODSTUPANJA**

* sredstva osigurana za županijska stručna vijeća još nisu utrošena

**OPĆI CILJ**

* redoviti i nesmetan rad Stručnih vijeća

**POSEBNI CILJEVI**

* stalno usavršavanje i obrazovanje prosvjetnih djelatnika za obrazovne i stručne predmete, preko radionica i predavanja, izmjena iskustva,
* implementacija novostečenih znanja i vještina u redovitu nastavu
* razmjena stečenih iskustava i primjena istih u svakodnevnom radu
* povezivanje i uska suradnja prosvjetnih djelatnika
* zadržavanje postojećih standarda, poticanje novih projekata i aktivnosti, te osiguranje uvjeta za unaprjeđenje kvalitete života djece i mladeži

**POKAZATELJI USPJEŠNOSTI**

* Pokazatelji učinka: potaknuti nove projekte i aktivnosti, potaknuti suradnju prosvjetnih djelatnika, usavršavanje i obrazovanje prosvjetnih djelatnika
* Pokazatelji rezultata: financiranje rada Stručnih vijeća

**IZVOR FINANCIRANJA**

* opći prihodi i primici

**NAZIV PROJEKTA**

* **STRUČNO USAVRŠAVANJE DJELATNIKA U ŠKOLSTVU –1001 T100040**

**OPIS PROJEKTA**

* Usavršavanje djelatnika u području računovodstva

**ZAKONSKA OSNOVA ZA UVOĐENJE PROJEKTA**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* stvarni troškovi stručnog usavršavanja iz prethodnih godina
* broj računovodstvenih djelatnika - 1

**RAZLOZI ODSTUPANJA**

* sredstva za stručno usavršavanje nisu planirana

**OPĆI CILJ**

* stjecanje novih znanja računovodstvenog djelatnika

**POSEBNI CILJEVI**

* stalno usavršavanje i obrazovanje djelatnika u računovodstvu preko radionica i predavanja, izmjena iskustva
* implementacija novostečenih znanja i vještina u redoviti rad
* razmjena stečenih iskustava i primjena istih u svakodnevnom radu
* povezivanje i uska suradnja prosvjetnih djelatnika
* zadržavanje postojećih standarda te osiguranje uvjeta za unapređenje kvalitete rada

**POKAZATELJI USPJEŠNOSTI**

* Pokazatelji učinka: usavršavanje i obrazovanje prosvjetnih djelatnika
* Pokazatelji rezultata: financiranje stručnog usavršavanja djelatnika u školstvu

**IZVOR FINANCIRANJA**

* opći prihodi i primici

**NAZIV AKTIVNOSTI**

* **E-TEHNIČAR – 1001 T1000041**

**OPIS AKTIVNOSTI**

* Carnet je pokrenuo program kojim oprema županijske škole informatičkom opremom, prema ugovoru je Zagrebačka županija dužna sufinancirati rad djelatnika škola za održavanje opreme.

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* stvarni troškovi iz prethodnih godina

**RAZLOZI ODSTUPANJA**

* nije došlo do odstupanja

**OPĆI CILJ**

* Poboljšavanje kvalitete izvođenja nastave

**POSEBNI CILJEVI**

* Opremanje škola sukladno prema Državnom pedagoškom standardu

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: Sudjelovanje škola u projektu e - tehničar, redovito održavanje informatičke opreme, te dodjela sredstva školama za provedbu projekta E – tehničari

**IZVOR FINANCIRANJA**

Opći prihodi i primici

**NAZIV PROJEKTA**

* **PRSTEN POTPORE VI.– 1001 T100055**

**OPIS PROJEKTA**

* sufinanciranje rada pomoćnika u nastavi i stručnih komunikacijskih posrednika za učenike s teškoćama u razvoju u osnovnim i srednjim školama Zagrebačke županije

**ZAKONSKA OSNOVA ZA UVOĐENJE PROJEKTA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Pravilnik o pomoćnicima u nastavi i stručnim komunikacijskim posrednicima

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Podaci osnovnih i srednjih škola o broju potrebnih pomoćnika – analiza potreba

**RAZLOZI ODSTUPANJA**

* Nema značajnih odstupanja

**OPĆI CILJ**

* omogućiti jednake uvjete školovanja za sve učenike

**POSEBNI CILJEVI**

* omogućiti učenicima s teškoćama u razvoju obrazovanje u skladu s njihovim mogućnostima
* zapošljavanje 3 pomoćnika u nastavi i 1 stručnog komunikacijskog posrednika

**POKAZATELJI USPJEŠNOSTI**

* Pokazatelj učinka: ugovori o radu s pomoćnicima, uvjerenja o stručnoj osposobljenosti pomoćnika u nastavi, izvješća stručnih suradnika
* Pokazatelji rezultata: Osigurana 3 pomoćnika u nastavi i stručni komunikacijski posrednici za 3 učenika

**IZVOR FINANCIRANJA**

* Opći prihodi i primici

**NAZIV PROJEKTA**

* **PRSTEN POTPORE VII.– 1001 T100058**

**OPIS PROJEKTA**

* sufinanciranje rada pomoćnika u nastavi i stručnih komunikacijskih posrednika za učenike s teškoćama u razvoju u osnovnim i srednjim školama kojima je osnivač Zagrebačka županija

**ZAKONSKA OSNOVA ZA UVOĐENJE PROJEKTA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Pravilnik o pomoćnicima u nastavi i stručnim komunikacijskim posrednicima

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Podaci osnovnih i srednjih škola o broju potrebnih pomoćnika – analiza potreba
* Odluke o ostvarivanju prava na potporu pomoćnika u nastavi / stručnog komunikacijskog posrednika
* Suglasnosti Ministarstva znanosti i obrazovanja za uključivanje pomoćnika u nastavi/stručnih komunikacijskih posrednika

**RAZLOZI ODSTUPANJA**

* Povećanje plaća pomoćnika u nastavi

**OPĆI CILJ**

* omogućiti jednake uvjete školovanja za sve učenike

**POSEBNI CILJEVI**

* obrazovanje učenika s teškoćama u razvoju u skladu s njihovim potrebama i mogućnostima

**POKAZATELJI USPJEŠNOSTI**

* Pokazatelj učinka: obrazovanje učenika s teškoćama u skladu s njihovim potrebama i mogućnostima
* Pokazatelji rezultata: 3 učenika s teškoćama u razvoju koji imaju osiguranu potporu pomoćnika u nastavi/stručnih komunikacijskih posrednika, 3 pomoćnika u nastavi/stručnih komunikacijskih posrednika

**NAZIV AKTIVNOSTI**

* **Oprema škola – 1002 T100001**

**OPIS AKTIVNOSTI**

* Zagrebačka županija dala je sredstva školi namijenjena za uredsku opremu i namještaj te održavanje i zaštitu.

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave

**RAZLOZI ODSTUPANJA**

* sredstva nisu planirana u planu

**OPĆI CILJ**

* Poboljšavanje kvalitete izvođenja nastave i uvjeta rada

**POSEBNI CILJEVI**

* Opremanje škole s novim stolovima te klimatizacija jednog krila škole

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: ulaganja u školske objekte sukladno pedagoškom standardu i potrebama škola.

**NAZIV AKTIVNOSTI**

* **Knjige za knjižnicu – 1002 T100016**

**OPIS AKTIVNOSTI**

* Zagrebačka županija dala je sredstva školi namijenjena za knjige u školskoj knjižnici

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave knjiga s obzirom na broj učenika u školi

**RAZLOZI ODSTUPANJA**

* nije došlo do odstupanja

**OPĆI CILJ**

* Opremanje sukladno državnom pedagoškom standardu

**POSEBNI CILJEVI**

* Opremanje škole s novim knjigama/lektirama

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: Sredstvima je kupljeno 76 novih naslova

**PROGRAMI SREDNJIH ŠKOLA IZVAN ŽUPANIJSKOG PRORAČUNA - 1001**

|  |  |  |  |  |
| --- | --- | --- | --- | --- |
| OZNAKA PROGRAMA | NAZIV PROGRAMA | Izvorni plan 2024. | Tekući plan 2024. | Izvršenje plana 1.1.-31.12.2024. |
|  | | | | |
| 1001 | PROGRAMI SREDNJIH ŠKOLA IZVAN ŽUPANIJSKOG PRORAČUNA | 2.083.800,00 € | 2.083.800,00 € | 2.740.082,78 € |

**MJERA IZ PLANA RAZVOJA ZAGREBAČKE ŽUPANIJE ZA PERIOD 2021. -2027.**

* **Mjera: 4.3. – Unaprjeđenje odgojno – obrazovnih usluga**

**OPIS PROGRAMA**

* Ovim programom se financiraju rashodi nužni za realizaciju obrazovnog program koji se financiraju iz vlastitih prihoda, pomoći, prihoda za posebne namjene i donacija. Osiguravaju se sredstva za: nabavu opreme, sufinanciranje energenata, kupnju uredskog materijala

**OPĆI CILJ**

* Odgoj i obrazovanje učenika srednjih škola

**POSEBNI CILJEVI**

* Stvaranje jednakih uvjeta školovanja na području cijele Zagrebačke županije koji zadovoljavaju Državni pedagoški standard srednjoškolskog sustava odgoja i obrazovanja

**NAZIV AKTIVNOSTI**

* **ADMINISTRATIVNO, TEHNIČKO I STRUČNO OSOBLJE- 1001 A100002**

**OPIS AKTIVNOSTI**

* Ovom aktivnošću se financiraju plaće zaposlenika, doprinosi za zdravstveno i mirovinsko osiguranje te ostali rashodi za zaposlene.

**ZAKONSKA OSNOVA ZA UVOĐENJE AKTIVNOSTI**

* Zakon o plaćama u javnim službama
* Temeljni kolektivni ugovor
* Zakon o porezu na dohodak
* Interni akti i pravilnici
* Zakon o tržištu rada

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj zaposlenih: 73 djelatnika visoka stručna sprema, 5 djelatnika viša stručna sprema i 15 djelatnika srednja stručna sprema

**RAZLOZI ODSTUPANJA**

* Povećanje osnovice i koeficijenta u 2024.godini

**OPĆI CILJ**

* Učinkovita odgojno obrazovna ustanova. Efikasna i pravovremena provedba nastavnog programa.
* Obnašanje poslova i zadaća propisanih Pravilnikom koji uređuje unutarnje ustrojstvo

**POSEBNI CILJEVI**

* Osigurati brzu i učinkovitu podršku učenicima
* Implementirati i razvijati programe koji učenicima pomažu pri razvoju dodatnih vještina i znanja
* Osigurati organizacijske, materijalne, tehničke i druge uvjete za redovan rad

**POKAZATELJI USPJEŠNOSTI**

* Pokazatelji učinka: Osigurati kvalitetno obrazovanje, te sve popratne aktivnosti koje su nužne kao podrška obrazovnom sustavu, a koje su u nadležnosti Srednje škole.
* Pokazatelji rezultata: Uspješno izvršenje zadaća iz djelokruga Srednje škole.

**IZVOR FINANCIRANJA**

* Pomoći

**NAZIV AKTIVNOSTI**

* **RASHODI POSLOVANJA- 1001 A100001**

**OPIS AKTIVNOSTI**

* Ovom aktivnošću se financiraju rashodi nužni za realizaciju nastavnog plana i programa, osiguravaju se sredstva za opće troškove osnovnih škola, trošak energenata i ostalo.

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj učenika - 701
* Broj djelatnika - 93
* Podaci o trošku energenata – 20% troškova energenata osigurava se iz vlastitih prihoda
* Podaci o troškovima opreme – veći dio troškova opreme osigurava se iz vlastitih prihoda

**RAZLOZI ODSTUPANJA**

* Ostvaren je veći prihod na vlastitim prihoda (prihodi od učeničkog servisa) – veći broj učenika radio je preko učeničkog servisa u odnosu na prethodnu godinu

**OPĆI CILJ**

* Odgoj i obrazovanje učenika

**POSEBNI CILJEVI**

Stvaranje uvjeta za realizaciju nastavnog plana i programa

**POKAZATELJI USPJEŠNOSTI**

* Pokazatelj učinka: Uspješno provedeni predviđeni nastavni programi. Osigurani materijalni uvjeti za poslovanje škola
* Pokazatelj rezultata: Osigurana sredstava za provedbu nastavnog plana i programa - materijalni trošak škole, energenti, Školu pohađa 701 učenik u 33 razredna odjeljenja.

**IZVOR FINANCIRANJA**

* Vlastiti prihodi
* Prihodi za posebne namjene
* Pomoći
* Donacije

**NAZIV TEKUĆEG PROJEKTA**

* **PROGRAM ERASMUS 1001 T100018**

**OPIS AKTIVNOSTI**

* Program kojim se podupire obrazovanje, osposobljavanje, mladih i sport u Europi. Škola je uključena u nekoliko Erasmus+ projekata, KA2 – strateška partnerstva, kao partnerska organizacija. Projekti su međunarodnog karaktera, a imaju za cilj osuvremenjivanje metoda rada, poboljšanje profesionalnih kompetencija nastavnika kroz kontinuirana stručna usavršavanja, mobilnost i rad na aktivnostima projekta.

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj učenika i broj nastavnika

**RAZLOZI ODSTUPANJA**

* Novi projekt „Vještine za uspjeh“

**OPĆI CILJ**

* Podupirati obrazovni, profesionalni i osobni razvoj ljudi u području obrazovanja, osposobljavanja, mladih i sporta u Europi i šire, što pridonosi održivom rastu, kvaliteti radnih mjesta, socijalnoj koheziji, poticanju inovacija te jačanju europskih identiteta i aktivnog građanstva.

**POSEBNI CILJEVI**

* promicati mobilnost u svrhu učenja za pojedince i skupine te suradnju, kvalitetu, uključivost i pravednost, izvrsnost, kreativnost i inovativnost na razini organizacija i politika u području obrazovanja i osposobljavanja
* promicati mobilnost u svrhu neformalnog i informalnog učenja, aktivno sudjelovanje mladih te suradnju, kvalitetu, uključivost, kreativnost i inovativnost na razini organizacija i politika u području mladih
* promicati mobilnost u svrhu učenja za sportsko osoblje te suradnju, kvalitetu, uključivost, kreativnost i inovativnost na razini sportskih organizacija i politika u području sporta.

**POKAZATELJI USPJEŠNOSTI**

* Pokazatelj učinka: podizanje nastavničkih kompetencija i razni uspješni projekti na međunarodnoj razini
* Pokazatelji rezultata: sudjelovanje u aktivnostima projekta

**IZVOR FINANCIRANJA**

* Pomoći

**NAZIV TEKUĆEG PROJEKTA**

* **REGIONALNI CENTAR KOMPETENTNOSTI U STRUKOVNOM OBRAZOVANJU U STROJARSTVU- INDUSTRIJA 4.0 1001 T100021**

**OPIS AKTIVNOSTI**

* Regionalni centar kompetentnosti u strukovnom obrazovanju u strojarstvu –Industrija 4.0 je integralni projekt kojeg kao prijavitelj provodi Srednja strukovna škola Velika Gorica, a koji se financira iz različitih izvora.
* Radi se o dva projekta, od kojih je jedan vezan uz uspostavu infrastrukture Regionalnog centra kompetentnosti kroz izgradnju triju centara izvrsnosti u sektoru strojarstva na tri lokacije, dok je drugi projekt vezan uz razvoj ljudskih potencijala kroz brojna stručna usavršavanja odgojno-obrazovnih djelatnika, modernizaciju i izradu obrazovnih srednjoškolskih programa i programa obrazovanja odraslih.

**ZAKONSKA OSNOVA ZA UVOĐENJE AKTIVNOSTI**

* Zakon za strukovno obrazovanje

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Svi nastavnici strojarske i elektrotehničke skupine predmeta te učenici u sektoru strojarstva i elektrotehnike i računalstva

**RAZLOZI ODSTUPANJA**

* Projekt je završio 30.11.2023., dok su isplate plaće bile u 2024.godini

**OPĆI CILJ**

* Cilj projekta je uspostava Regionalnog centara kompetentnosti u strukovnom obrazovanju u strojarstvu – Industrija 4.0 povezanog sa tržištem rada, koji će sa svojom opremljenošću i stručnim kadrovima kao nositelj kvalitetnog strukovnog obrazovanja i osposobljavanja omogućiti učenje temeljeno na radu.

**POSEBNI CILJEVI**

* promicati mobilnost u svrhu učenja za pojedince i skupine te suradnju, kvalitetu, uključivost i pravednost, izvrsnost, kreativnost i inovativnost na razini organizacija i politika u području obrazovanja i osposobljavanja
* promicati mobilnost u svrhu neformalnog i informalnog učenja, aktivno sudjelovanje mladih te suradnju, kvalitetu, uključivost, kreativnost i inovativnost na razini organizacija i politika u području mladih
* promicati mobilnost u svrhu učenja za sportsko osoblje te suradnju, kvalitetu, uključivost, kreativnost i inovativnost na razini sportskih organizacija i politika u području sporta.

**POKAZATELJI USPJEŠNOSTI**

* Pokazatelj učinka: izvannastavne aktivnosti
* Pokazatelji rezultata: centar za robotiku zajedno sa pripadajućom opremom

Izvor financiranja

* Vlastiti prihodi

**Naziv tekućeg projekta**

* OPREMA ŠKOLA – TEKUĆI PROJEKT T100009

**OPIS AKTIVNOSTI**

* Sukladno potrebama i dotrajalosti opreme obnavlja se namještaj i oprema škole.

**ZAKONSKA OSNOVA ZA UVOĐENJE PROGRAMA**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave škola

**RAZLOZI ODSTUPANJA**

* Planirani su veći troškovi opreme do kraja godine

**OPĆI CILJ**

* Cilj projekta je obnoviti i modernizirati školu sa novom školskom opremom

**POSEBAN CILJ**

* Opremanje se izvršava u svrhu poboljšanja kvalitete izvođenja nastave u školi.

**POKAZATELJI USPJEŠNOSTI**

* Pokazatelj učinka: poboljšanje kvalitete izvođenja nastave
* Pokazatelji rezultata: klimatizacija učionica

**IZVOR FINANCIRANJA**

* Pomoći

**NAZIV AKTIVNOSTI**

* **TEKUĆI PROJEKT T100023 OPSKRBA BESPLATNIM ZALIHAMA MENSTRUALNIH HIGIJENSKIH POTREPŠTINA**

**OPIS AKTIVNOSTI**

* Ovom aktivnošću se financiraju rashodi za održavanje higijene učenica

**OPĆI CILJ**

* Opskrba neophodnim higijenskim potrepštinama

**POSEBNI CILJEVI**

* Dostupnost higijenskih potrepština svakoj učenici škole, bez obzira na socijalni status

**ZAKONSKA OSNOVA ZA UVOĐENJE AKTIVNOSTI**

* Članak 48 Zakona o lokalnoj i područnoj (regionalnoj) samoupravi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj učenica - 225

**RAZLOZI ODSTUPANJA**

* Nema odstupanja

**POKAZATELJI USPJEŠNOSTI**

* Pokazatelj učinka: Uspješno provedeni predviđeni nastavni programi. Osigurani besplatni menstrualni ulošci za sve učenice u školi
* Pokazatelj rezultata: Osigurana sredstava za provedbu tekućeg projekta – školu pohađa 225 učenica

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna (skupina 6) ostvareni su u izvještajnom razdoblju u iznosu od 2.975.768,62 €

*Ostvareni prihodi nastali su iz:*

* *vlastitih izvora (3.4.) – najam kantine, učenički servis*
* *EU pomoći (5.S.) – RCK*
* *Pomoći (5.L.) – Ministarstvo, Grad Dugo Selo, EU projekti (ROMUAS, INCLUSION GETS VIRAL, KA121, STEM, HACKATHON, KA1)*
* *Donacije (6.4.) – Croatia osiguranje, donacija za poslovni izazov, ŽŠSS*
* *Opći prihodi i primici (1.1.) – PRSTEN POTPORE, E-tehničar, Stručno usavršavanje djelatnika u školstvu, projekt oprema škole, projekt knjige za školsku knjižnicu, ŽSV*
* *Decentralizirana sredstva (4.2.) – Županija*
* *Prihodi za posebne namjene (4.M.) - Sredstva dobivena od učenika namijenjena školskim izletima*

Napomena:

Škola u 2024. godini nije imala nikakvih prihoda od prodaje nefinancijske imovine.

**Rashodi i izdaci**

Ukupni rashodi i izdaci izvještajnog razdoblja realizirani su u iznosu od 2.970.066,05 €

*Ostvareni rashodi nastali su iz:*

* *vlastitih izvora (3.4.) – kupnja dugotrajne imovine, sitnog inventara, materijala za redovno poslovanje*
* *EU pomoći (5.S.) – RCK*
* *Pomoći (5.L.) – Ministarstvo- plaće, Grad Dugo Selo, HZZ, EU projekti (ROMUAS, INCLUSION GETS VIRAL, KA1, FOLLOW ME, STEM, HACKATHON, DIGITAL SKILLS FOR ALL, KA121, CIPE) – razni troškovi ugošćivanja, oprema te materijali za nastavu, životni troškovi učenika i profesora na putu (realizacija projekta)*
* *Donacije (6.4.) – troškovi organizacije WSC natjecanja, troškovi za ŽŠSS*
* *Opći prihodi i primici (1.1.) –PRSTEN POTPORE, E-tehničar, Stručno usavršavanje djelatnika u školstvu, projekt oprema škole, projekt knjige za školsku knjižnicu, ŽSV*
* *Decentralizirana sredstva (4.2.) – fiksni i varijabilni troškovi*
* *Prihodi za posebne namjene (4.M.) - Sredstva utrošena na prijevoz učenika na školskim izletima*